UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
"2020. aasta ralli oli suurepärane kogemus, see oli suurepärane õnnestumine, see oli midagi väga erilist," avaldas Eesti Vabariigi peaminister Jüri Ratas pressikonverentsil. "Kahe möödunud aastaga oleme näidanud, kui uuenduslikke lahendusi suudame pakkuda tervele maailmale. Kahel tuleval aastal saame teha sedasama. Täna oleme saanud kinnituse, et Eesti saab korraldada WRC etappi kahel järgmisel aastal siin Eestis. See näitab Eesti korraldajate vastu väga suurt usaldust. Ka Eesti terviseamet imetles Rally Estonia korraldamisel olnud professionaalsust. Etapi toimumine võimaldab tutvustada meie riiki ja sportlasi kogu maailmale."
#000005
Rally Estonia korraldaja Urmo Aava lisas: "Kui me kümme aastat tagasi hakkasime sellest unistama, siis see oli üsna uskumatu unistus. Miks me siia jõudsime? Me tahtsime olla iga päevaga, iga aastaga järjest paremad. Tegelesime sisuliste asjadega ja tegeleme ka edasi. Julgen öelda, et meil on võimalik kõikides aspektides paremaks minna. See kõlab võib-olla eestlasliku torisemisena enda kallal, et ikka pole piisavalt head, aga näeme, et siit on võimalik teha veel oluliselt paremini. Siin on oluline märksõna traditsioon ja meil eestlastel pole muret, et motivatsiooni poleks. Tahame olla parimad. Väike riik ja väike rahvas peabki olema parim, et maailmas läbi lüüa. See on meil DNA-s sees."
#000006
"Nagu Urmo ütles, siis 2020. aastal tundus, et kõik läks hästi, aga me sisimas teame, et paranduskohti on," jätkas Rally Estonia võistluste juht Silver Kütt. "Uuel aastal jätkame oma ägeda juhtimiskeskuse süsteemi arendamist, aga taustal tegeleme ka digilahenduste arendamisega, mis on Eesti riigi üks võtmesõna. Üritame seda ka rallisse edasi kanda. Üritame viia rallit digitaalseks – see puudutab nii inimeste haldamist ning amentike ja võistlejate suhtlemise haldamist. Lisaks proovime hakata jõudma sinna, et saaks võistlusmaterjali digitaalseks muuta."
#000007
Eesti Autospordi Liidu juhatuse liige Janis Kaal tunnistas, et Eesti autospordis on kõigi aegade parimad päevad käes. "Hea on see, et läheb veel paremaks," uskus Kaal. "Alaliidu ülesanne on tagada jätkusuutlikkus. Vaadates eelolevasse aastasse ja järgmistesse, siis on rõõm näha, et mis eelmisel aastal pihta hakkas, vaadates just noorte sarju, siis see jätkub. Selles plaanis on kõik väga hästi ja võime julgustada noori peale tulema. Peame kiitma Rally Estonia korraldajaid, kes seavad noortele inspiratsiooni."
#000008
Aava lisas: "Ootame uuelt aastalt, et olukord maailmas paraneks, aga korraldajatena keskendume sellele, et 2021. ja 2022. aastal saaksime rallit korraldada täismahus ja hinnaalandust ei tehtaks. Pigem oleme iseendale erinevates aspektides lati väga kõrgele pannud. Need kaks aastat peavad tagama pikaajalise traditsioonide jätkumise. Kui me jääme loorberitele puhkama, siis on väga suur oht, et see traditsioon ei jätku. Teeme kõik endast oleneva, et Rally Estonia oleks nii sellel kui järgmisel aastal väga edukas."
#000009
Nimetatud auhinnale oli nomineeritud neli organisatsiooni ja meeskonda, kes olid 2020. aastal saavutanud silmapaistvaid tulemusi või näitasid enda võimekust ja pühendumist raskuste ületamisel ja eesmärkide täitmist.
#000011
Erakordsetes oludes toimunud Rally Estonia 2020 oli esimene nii suurearvulise publikuga ülemaailmne tiitlivõistlus, mis korraldati COVID-19 tingimustes ja mis lõppes ilma ühegi nakatumisjuhtumita.
#000012
Vaid 63 päevaga leiti selleks võimalikud lahendused koostöös Eesti riigi, Rahvusvahelise Autoliidu FIA ja WRC promootoriga. Kokku sai Rally Estonia sündmustest osa 26 000 kohapealset inimest, nende seas korraldusega seotud inimesed, võistlejad ja meeskonnad, publik, kohalikud elanikud, kes olid ralli perimeetris ja nende külalised.
#000013
Tagasi vaadates möödunud aastale tunnistas ka autoralli MM-sarja ülekannetest tuntud reporteri Becs Williams, et 2020. aasta oli keeruline aasta lühendatud hooaja tõttu, aga need üritused, mis toimusid, olid imelised. Ta uskus, et rallifännid nõustuvad samuti temaga.
#000014
FIA rallidirektor Yves Matton lisas: "Rally Estonia oli oluline samm 2020. aastal, kuna see oli esimene üritus peale koroonaviiruse pandeemia algust. See oli suur väljakutse kõigi jaoks. Õppisime väga palju ja Rally Estonia näitas, et pandeemia ajal on võimalik rallivõistlusi korraldada. Koostöö muutus sel ajal eriti oluliseks, aga pidime oleme ka väga kriitilised selle pandeemia valguses. Peale võistlust nägime, et suudame kohanduda kiiresti."
#000015
"Olime väga õnnelikud, kuidas eelmisel aastal WRC sari jätkus Rally Estoniaga," jätkas WRC promootor tegevjuht Jona Siebel. "Kogu Rally Estonia meeskond tegi imelist tööd, et korraldada suurepärane võistlus sellisel keerulisel ajal. Korraldusmeeskond avaldas meile muljet. Fantastiline, suurepärane, väga-väga professionaalne üritus. Ootame põnevusega 2021. aasta võistlust."
#000016
Aava tunnistas, et Rally Estonia meeskonna jaoks täitus üks väga pikk unistus. "Oleme väga palju kiita saanud, aga arvan, et selline üritus sellistes oludes saab toimida edukalt ja turvaliselt ainult siis, kui me teeme koostööd ja siin arvan, et on paslik kiita kõiki koostööpartnereid. Eesti Autospordi Liidu president Ari Vatanen kiitis kogu Eesti riiki ja valitust ning ilma nendeta poleks see võimalik olnud, aga me korraldajatena tahame kiita ka rahvusvahelist alaliitu ja promootorit usalduse eest. See meie momentum esimesena tulla peale pandeemia esimest lainet oli väga hea. Meil oli selle võrra lihtsam ennast tõestada. Tahan öelda, et Rally Estonia korraldajatena oleme seda mängu harjutanud üle kümne aasta. Nüüd see sai juhtuda nii, kuna meil oli koostööd ja tahtmist see asi ära teha. See viis meid vedule."
#000017
Aava vihjas veel, et sel aastal toimub Rally Estonia kitsamatel ja tehnilisematel teedel, mis kulgevad männi- ja segametsas ning oodata on mitmeid uusi kiiruskatseid.
#000018
Aava teenetemärkidest: see on kummardus kogu meie tiimile
#000020
Toyota rallimasin sai algavaks hooajaks uue kuue
#000021
Soomes peetakse tänavu kaks autoralli MM-etappi
#000022
Autospordiliidu tegevjuht: kõik erimeelsused said lahendatud
#000027
28. september – 1. oktoober Tšiili ralli
#000030
Tänak võitis Otepää talverallil kõik kaheksa kiiruskatset
#000031
Tänak kodusest jõuproovist: lõunapausil on kohendamist omajagu
#000032
Tänak: Otepää ralli on ülioluline, et saada kogemusi erinevates tingimustes
#000033
Loubet Tänakust: kuulan teda, aga meil on erinev sõidustiil
#000034
M-Spordi juht: Tänaku tagasiside erineb teiste sõitjate omast
#000035
Otepää talverallile registreerus 85 võistluspaari
#000036
Rallisõitja Tänakust: pean seda hooaja algust väga heaks
#000039
Tänak: punktikatse tõestas, et saame olla konkurentsivõimelised
#000042
Ogier edestab viimase päeva eel Rovanperä 16 sekundiga, Tänak viies
#000044
Tänak: loodetavasti tuleb homme parem päev
#000045
Hooaja esimese teatesõidu võitis Norra naiskond
#000046
Pekingis esimese olümpiamedalini jõudnud Saksamaa laskesuusataja lõpetab
#000047
Suusaõpetaja: koroona muutis inimeste sportimistavasid
#000048
Hollandi jooksja Bol alustas hooaega 500 meetri maailma tipptulemusega
#000050
Ilves näitas hüppevoorus kuuendat tulemust
#000051
Maicel Uibo jätkab Tallinnas teisel kohal
#000053
Madridi Real sai teada poolfinaalivastase
#000054
PSG jäi 0:1 taha, aga püsib kodus 33 mängu järjest kaotuseta
#000056
Eesti tennisemeeskond jäi Jamaika vastu taha
#000061
Arsenal sai hooaja teise kaotuse
#000062
Kalev/Cramo pidi tunnistama liider Prometei paremust
#000064
USA toetab Venemaa ja Valgevene sportlaste olümpiale pääsemist ühel tingimusel
#000066
Kristjan Ilves tuli Oberstdorfis viiendaks
#000067
Head võistlust tegev Uibo on esimese päeva järel teine
#000068